## Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u 2011. godini

### NN 29/2011 (9.3.2011.), Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u 2011. godini

VLADA REPUBLIKE HRVATSKE

622

Na temelju članka 143. Zakona o odgoju i obrazovanju u osnovnoj i srednjoj školi (»Narodne novine«, br. 87/2008, 86/2009, 92/2010 i 105/2010), Vlada Republike Hrvatske je na sjednici održanoj 24. veljače 2011. godine donijela

ODLUKU

O KRITERIJIMA I MJERILIMA ZA UTVRĐIVANJE BILANČNIH PRAVA ZA FINANCIRANJE MINIMALNOG FINANCIJSKOG STANDARDA JAVNIH POTREBA SREDNJIH ŠKOLA I UČENIČKIH DOMOVA U 2011. GODINI

OPĆE ODREDBE

I.

Ovom Odlukom utvrđuju se ukupna bilančna prava za financiranje minimalnog financijskog standarda javnih potreba srednjih škola i učeničkih domova i kriteriji i mjerila za utvrđivanje bilančnih prava županijama i Gradu Zagrebu do visine potrebnih sredstava za osiguravanje minimalnog financijskog standarda srednjih škola i učeničkih domova.

II.

U proračunu županija i Grada Zagreba koji su preuzeli financiranje dijela javnih potreba u srednjim školama i učeničkim domovima osiguravaju se sredstva za materijalne rashode, financijske rashode, materijal i dijelove za tekuće i investicijsko održavanje, usluge tekućeg i investicijskog održavanja, rashode za nabavu proizvedene dugotrajne imovine i dodatna ulaganja na nefinancijskoj imovini.

III.

Ukupna godišnja bilanca sredstava za srednje škole i učeničke domove u 2011. godini za financiranje minimalnog financijskog standarda javnih potreba, utvrđuje se kako slijedi:

– u kunama –

|  |  |  |  |
| --- | --- | --- | --- |
| Opis | Bilancirana sredstva za 2010. g. | Bilancirana sredstva za 2011. g. | Indeks 2011./2010. |
| 0 | 1 | 2 | 3=2/1 |
| Materijalni i financijski rashodi | 364.097.103 | 336.642.000 | 92,46 |
| Materijalni i financijski rashodi za učeničke domove | 43.501.500 | 41.724.900 | 95,92 |
| Rashodi za materijal, dijelove i usluge tekućeg i investicijskog održavanja škola i učeničkih domova | 36.953.574 | 34.884.175 | 94,40 |
| Rashodi za nabavu proizvedene dugotrajne imovine i dodatna ulaganja na nefinancijskoj imovini | 88.809.231 | 59.100.750 | 66,55 |
| Ukupno | 533.361.408 | 472.351.825 | 88,56 |

Ukupni godišnji iznos sredstava za materijalne i financijske rashode srednjih škola i učeničkih domova za 2011. godinu iznosi 336.642.000 kuna.

Ukupni godišnji iznos sredstava za materijalne i financijske rashode za učeničke domove (smještaj i prehrana) za 2011. godinu iznosi 41.724.900 kuna.

Ukupni godišnji iznos sredstava za materijal, dijelove i usluge tekućeg i investicijskog održavanja škola i učeničkih domova za 2011. godinu iznosi 34.884.175 kuna.

Ukupni godišnji iznos sredstava za rashode za nabavu proizvedene dugotrajne imovine i dodatna ulaganja na nefinancijskoj imovini za 2011. godinu iznosi 59.100.750 kuna.

MATERIJALNI I FINANCIJSKI RASHODI, POMOĆI UNUTAR OPĆE DRŽAVE, KRITERIJI I MJERILA

IV.

Županijama i Gradu Zagrebu priznaju se bilančna prava za financiranje materijalnih i financijskih rashoda srednjih škola i učeničkih domova u visini koja osigurava minimalni financijski standard srednjih škola i učeničkih domova. Obračun ovih prava izvršen je prema kriterijima i mjerilima iz ove Odluke, a sredstva se mogu koristiti samo za financiranje materijalnih i financijskih rashoda i naknada (prema ekonomskoj klasifikaciji) nužnih za realizaciju nastavnog plana i programa javnih potreba srednjoškolskog obrazovanja.

Ekonomska klasifikacija materijalnih i financijskih rashoda te naknada, sukladno Računskom planu za proračunsko računovodstvo, obuhvaća:

– skupinu 32 – Materijalni rashodi i

– skupinu 34 – Financijski rashodi.

V.

Kriterij za utvrđivanje ukupnih bilančnih prava za financiranje materijalnih i financijskih rashoda u 2011. godini su bilančna prava 2010. godine umanjena za zadane indekse te uvećana za specifičnosti pojedinih županija i Grada Zagreba za nove programe.

Mjerilo je prosječna godišnja cijena po učeniku izračunata na bazi ukupnih bilančnih prava i upisanih učenika u školskoj godini 2010./2011.

IZRAČUN BILANČNIH PRAVA MATERIJALNIH I FINANCIJSKIH RASHODA PO ŽUPANIJAMA I GRADU ZAGREBU ZA 2011. GODINU

– u kunama -

|  |  |  |  |  |  |
| --- | --- | --- | --- | --- | --- |
| Red.  br. | Nositelj financiranja | Ukupni iznos za 2011. g. | Broj razrednih odjela u šk. god. 2010./2011. | Broj učenika u šk. god. 2010./2011. | Prosječna godišnja cijena po učeniku |
| 0 | 1 | 2 | 3 | 4 | 5=2/4 |
|  | ŽUPANIJE |  |  |  |  |
| 1 | Zagrebačka | 11.952.389 | 301 | 7.422 | 1.610,40 |
| 2 | Krapinsko-zagorska | 9.805.498 | 207 | 5.186 | 1.890,76 |
| 3 | Sisačko-moslavačka | 12.106.040 | 271 | 5.840 | 2.072,95 |
| 4 | Karlovačka | 12.537.705 | 211 | 4.777 | 2.624,60 |
| 5 | Varaždinska\* | 21.150.364 | 374 | 8.458 | 2.500,63 |
| 6 | Koprivničko-križevačka | 9.307.060 | 191 | 4.632 | 2.009,30 |
| 7 | Bjelovarsko-bilogorska | 10.498.004 | 281 | 6.177 | 1.699,53 |
| 8 | Primorsko-goranska | 21.506.661 | 490 | 10.908 | 1.971,64 |
| 9 | Ličko-senjska | 3.521.677 | 74 | 1.544 | 2.280,88 |
| 10 | Virovitičko-podravska | 7.152.347 | 164 | 3.727 | 1.919,06 |
| 11 | Požeško-slavonska | 6.654.858 | 173 | 4.176 | 1.593,60 |
| 12 | Brodsko-posavska | 13.098.076 | 284 | 7.228 | 1.812,13 |
| 13 | Zadarska | 16.196.534 | 360 | 8.023 | 2.018,76 |
| 14 | Osječko-baranjska | 25.315.624 | 600 | 14.070 | 1.799,26 |
| 15 | Šibensko-kninska | 8.595.229 | 190 | 4.530 | 1.897,40 |
| 16 | Vukovarsko-srijemska | 13.706.545 | 352 | 8.009 | 1.711,39 |
| 17 | Splitsko-dalmatinska | 36.348.259 | 916 | 21.821 | 1.665,75 |
| 18 | Istarska | 17.569.061 | 368 | 7.556 | 2.325,18 |
| 19 | Dubrovačko-neretvanska | 10.855.327 | 283 | 6.045 | 1.795,75 |
| 20 | Međimurska | 7.218.520 | 177 | 4.244 | 1.700,88 |
| 21 | Grad Zagreb | 61.546.222 | 1.432 | 37.360 | 1.647,38 |
|  | UKUPNO ŽUPANIJE | 336.642.000 | 7.699 | 181.733 | 1.852,40 |

Napomena: Prosječna cijena po učeniku rezultat je podjele ukupnog iznosa s brojem učenika i zaokružena na dvije decimale.

\* U Varaždinskoj županiji materijalni i financijski rashodi su uvećani za 2.000.000 kuna (najam – JPP), a istovremeno za isti iznos su umanjeni rashodi za nabavu proizvedene dugotrajne imovine i dodatna ulaganja na nefinancijskoj imovini.

U prosječnoj cijeni po učeniku izračunate na temelju upisanih učenika srednjih škola iskazanoj u koloni 4. navedene tablice, osim materijalnih i financijskih rashoda srednjih škola, obuhvaćen je i dio materijalnih rashoda učeničkih domova prema sjedištu učeničkog doma, i to: prijevoz zaposlenika na posao i s posla, pedagoška dokumentacija, zdravstveni pregledi zaposlenika te materijalni rashodi za redovite propisane kontrole instalacija i postrojenja (po inspekcijskim nalazima) čije neotklanjanje ugrožava sigurnost učenika i učeničkog doma.

VI.

Kriterij za utvrđivanje bilančnih prava za sufinanciranje pomoći smještaja i prehrane učenika u učeničkim domovima po županijama i Gradu Zagrebu je broj učenika upisanih 2010./2011. godine po učeničkim domovima kojima su osnivači navedene županije.

Mjerilo je prosječna godišnja cijena po učeniku u iznosu od 6.300,00 kuna, po učeniku za I. – IV. razred.

IZRAČUN BILANČNIH PRAVA ZA SUFINANCIRANJE MATERIJALNIH I FINANCIJSKIH RASHODA ZA UČENIČKE DOMOVE (SMJEŠTAJ I PREHRANA UČENIKA) PO ŽUPANIJAMA I GRADU ZAGREBU ZA 2011. GODINU

– u kunama –

|  |  |  |  |
| --- | --- | --- | --- |
| Red.  br. | Nositelj financiranja | Broj učenika u šk. god. 2010./2011. | Ukupni iznos za 2011. g. |
| 0 | 1 | 2 | 3 |
|  | ŽUPANIJE |  |  |
| 1 | Zagrebačka | 86 | 541.800 |
| 2 | Krapinsko-zagorska | 221 | 1.392.300 |
| 3 | Sisačko-moslavačka | 68 | 428.400 |
| 4 | Karlovačka | 240 | 1.512.000 |
| 5 | Varaždinska | 280 | 1.764.000 |
| 6 | Koprivničko-križevačka | 110 | 693.000 |
| 7 | Bjelovarsko-bilogorska | 318 | 2.003.400 |
| 8 | Primorsko-goranska | 727 | 4.580.100 |
| 9 | Ličko-senjska | 113 | 711.900 |
| 10 | Virovitičko-podravska | 112 | 705.600 |
| 11 | Požeško-slavonska | 278 | 1.751.400 |
| 12 | Brodsko-posavska | 0 | 0 |
| 13 | Zadarska | 195 | 1.228.500 |
| 14 | Osječko-baranjska | 576 | 3.628.800 |
| 15 | Šibensko-kninska | 0 | 0 |
| 16 | Vukovarsko-srijemska | 86 | 541.800 |
| 17 | Splitsko-dalmatinska | 578 | 3.641.400 |
| 18 | Istarska | 251 | 1.581.300 |
| 19 | Dubrovačko-neretvanska | 274 | 1.726.200 |
| 20 | Međimurska\* | 188 | 1.184.400 |
| 21 | Grad Zagreb | 1922 | 12.108.600 |
|  | UKUPNO ŽUPANIJE | 6.623 | 41.724.900 |

\*Napomena: Ukupan broj učenika uvećan je za 44 učenika učeničkog doma »Svjetionik« u Međimurskoj županiji za koji se osiguravaju samo materijalni rashodi za smještaj i prehranu učenika.

RASHODI ZA NABAVU PROIZVEDENE DUGOTRAJNE IMOVINE I DODATNA ULAGANJA NA NEFINANCIJSKOJ IMOVINI I RASHODI ZA MATERIJAL, DIJELOVE I USLUGE TEKUĆEG I INVESTICIJSKOG ODRŽAVANJA

VII.

A) Rashodi za nabavu proizvedene dugotrajne imovine i dodatna ulaganja na nefinancijskoj imovini

Navedeni rashodi, sukladno Računskom planu za proračunsko računovodstvo, odnose se na skupinu 42 – Rashodi za nabavu proizvedene dugotrajne imovine i skupinu 45 – Rashodi za dodatna ulaganja na nefinancijskoj imovini. Županijama i Gradu Zagrebu ovi rashodi se planiraju i osiguravaju na osnovi kriterija opsega djelatnosti:

– po učeniku 151,30 kuna godišnje

– po razrednom odjelu 3.571,29 kuna godišnje

– po građevini 8.945,94 kuna godišnje.

B) Rashodi za materijal, dijelove i usluge tekućeg i investicijskog održavanje škola

Navedeni rashodi, sukladno Računskom planu za proračunsko računovodstvo, odnose se na odjeljak 3224 – Materijal i dijelovi za tekuće i investicijsko održavanje i odjeljak 3232 – Usluge tekućeg i investicijskog održavanja. Županijama i Gradu Zagrebu ovi rashodi se planiraju i osiguravaju na osnovi kriterija opsega djelatnosti, i to:

– po učeniku prosječno 56,89 kuna godišnje

– po razrednom odjelu 1.342,90 kuna godišnje

– po građevini 15.596,35 kuna godišnje.

C) Rashodi za materijal, dijelove i usluge tekućeg i investicijskog održavanja učeničkih domova

Navedeni rashodi, sukladno Računskom planu za proračunsko računovodstvo, odnose se na odjeljak 3224 – Materijal i dijelovi za tekuće i investicijsko održavanje i odjeljak 3232 – Usluge tekućeg i investicijskog održavanja. Županijama i Gradu Zagrebu ovi rashodi se planiraju i osiguravaju na osnovi kriterija opsega djelatnosti upisanih učenika u tim domovima u školskoj godini 2010./2011.:

– po učeniku 536,59 kuna godišnje.

Na osnovi kriterija utvrđenih pod A), B) i C) ukupna sredstva za materijal, dijelove i usluge tekućeg i investicijskog održavanja i nabavu proizvedene dugotrajne imovine i dodatna ulaganja na nefinancijskoj imovini u 2011. godini po županijama iznose:

– u kunama -

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Red br. | Nositelj financiranja | Opseg djelatnosti | | | | Rashodi za nabavu proizvedene dugotrajne imovine i dodatna ulaganja na nefinancijskoj imovini | Rashodi za materijal, dijelove i usluge tekućeg i investicijskog održavanja škola | Rashodi za materijal, dijelove i usluge tekućeg i investicijskog održavanja učeničkih domova | UKUPNO |
| Broj učenika u šk. god. 2010. /2011. | Broj razred. odjela u šk. god. 2010. /2011. | Broj građe-vina u šk. god. 2010./ 2011. | Broj učenika u učeničkim domovima u šk. god. 2010./2011. |
| 0 | 1 | 2 | 3 | 4 | 5 | 6 | 7 | 8 | 9 |
|  | ŽUPANIJE | | | | | | | | |
| 1. | Zagrebačka | 7.422 | 301 | 31 | 86 | 2.475.194 | 1.309.947 | 46.147 | 3.831.288 |
| 2. | Krapinsko-zagorska | 5.186 | 207 | 17 | 221 | 1.675.954 | 838.157 | 118.587 | 2.632.698 |
| 3. | Sisačko-moslavačka | 5.840 | 271 | 19 | 68 | 2.021.356 | 992.502 | 36.488 | 3.050.346 |
| 4. | Karlovačka | 4.777 | 211 | 18 | 240 | 1.637.306 | 835.855 | 128.782 | 2.601.943 |
| 5. | Varaždinska\* | 8.458 | 374 | 34 | 280 | 919.478 | 1.513.707 | 150.246 | 2.583.431 |
| 6. | Koprivničko-križevačka | 4.632 | 191 | 11 | 110 | 1.481.321 | 691.574 | 59.025 | 2.231.920 |
| 7. | Bjelovarsko-bilogorska | 6.177 | 281 | 30 | 318 | 2.206.461 | 1.196.664 | 170.637 | 3.573.762 |
| 8. | Primorsko-goranska | 10.908 | 490 | 58 | 727 | 3.919.123 | 2.183.179 | 390.103 | 6.492.405 |
| 9. | Ličko-senjska | 1.544 | 74 | 10 | 113 | 587.334 | 343.179 | 60.635 | 991.148 |
| 10. | Virovitičko-podravska | 3.727 | 164 | 16 | 112 | 1.292.703 | 681.811 | 60.098 | 2.034.612 |
| 11. | Požeško-slavonska | 4.176 | 173 | 16 | 278 | 1.392.777 | 719.442 | 149.173 | 2.261.392 |
| 12. | Brodsko-posavska | 7.228 | 284 | 21 | 0 | 2.295.672 | 1.120.116 | 0 | 3.415.788 |
| 13. | Zadarska | 8.023 | 360 | 33 | 195 | 2.794.721 | 1.454.563 | 104.636 | 4.353.920 |
| 14. | Osječko-baranjska | 14.070 | 600 | 61 | 576 | 4.817.198 | 2.557.577 | 309.078 | 7.683.853 |
| 15. | Šibensko-kninska | 4.530 | 190 | 14 | 0 | 1.489.155 | 731.217 | 0 | 2.220.372 |
| 16. | Vukovarsko-srijemska | 8.009 | 352 | 31 | 86 | 2.746.141 | 1.411.830 | 46.147 | 4.204.118 |
| 17. | Splitsko-dalmatinska | 21.821 | 916 | 72 | 578 | 7.216.819 | 3.594.458 | 310.151 | 11.121.428 |
| 18. | Istarska | 7.556 | 368 | 29 | 251 | 2.716.853 | 1.376.352 | 134.685 | 4.227.890 |
| 19. | Dubrovačko-neretvanska | 6.045 | 283 | 21 | 274 | 2.113.119 | 1.051.471 | 147.027 | 3.311.617 |
| 20. | Međimurska | 4.244 | 177 | 13 | 188 | 1.390.512 | 681.893 | 100.880 | 2.173.285 |
| 21. | Grad Zagreb | 37.360 | 1.432 | 128 | 1.922 | 11.911.553 | 6.044.824 | 1.031.332 | 18.987.709 |
|  | UKUPNO ŽUPANIJE: | 181.733 | 7.699 | 683 | 6.623 | 59.100.750 | 31.330.318 | 3.553.857 | 93.984.925 |

\* U Varaždinskoj županiji rashodi za nabavu proizvedene dugotrajne imovine i dodatna ulaganja na nefinancijskoj imovini su umanjeni za 2.000.000 kuna (najam – JPP), a istovremeno za isti iznos su uvećani materijalni i financijski rashodi.

Rashode za nabavu proizvedene dugotrajne imovine i dodatna ulaganja na nefinancijskoj imovini županije i Grad Zagreb planiraju i troše na osnovi Plana rashoda za nabavu proizvedene dugotrajne imovine i dodatna ulaganja na nefinancijskoj imovini za 2011. godinu, u kojem se planiraju kapitalni projekti srednjeg školstva koji će se realizirati tijekom 2011. godine.

Plan rashoda za nabavu proizvedene dugotrajne imovine i dodatna ulaganja na nefinancijskoj imovini sadržava sve kapitalne projekte u školstvu bez obzira na izvore sredstava iz kojih se financiraju.

Pri tome Plan mora obavezno sadržavati prikaz projekata koji se financiraju rashodima za nabavu proizvedene dugotrajne imovine i dodatna ulaganja na nefinancijskoj imovini iz stupca 6. prethodne tablice. U slučaju da nositelji financiranja mogu osigurati i druge izvore sredstava u Planu se također prikazuju i projekti koji se financiraju iz tih izvora kao što su vlastita proračunska sredstva za kapitalne projekte u školstvu, uzeti zajmovi za kapitalne projekte u školstvu, transferi iz drugih proračuna i sl.

Plan rashoda za nabavu proizvedene dugotrajne imovine i dodatna ulaganja na nefinancijskoj imovini donosi nadležno tijelo nositelja financiranja (županije i Grada Zagreba) najkasnije do 31. ožujka 2011. godine.

Izmjene i dopune Plana rashoda za nabavu proizvedene dugotrajne imovine i dodatna ulaganja na nefinancijskoj imovini, koje donosi isto nadležno tijelo, mogu se donijeti najkasnije do 30. lipnja 2011. godine.

Ministarstvo znanosti, obrazovanja i športa izdaje prethodne suglasnosti na Planove rashoda za nabavu proizvedene dugotrajne imovine i dodatna ulaganja na nefinancijskoj imovini. Po dobivanju pisane prethodne suglasnosti moguće je koristiti sredstva za ove rashode.

Plan rashoda za nabavu proizvedene dugotrajne imovine i dodatna ulaganja na nefinancijskoj imovini treba sadržavati samo ulaganja u kapitalne projekte koji se odnose na izgradnju i opremanje novih građevina kao i nadogradnju, rekonstrukciju i opremanje postojećih građevina. Pod kapitalnim projektom ne podrazumijevaju se planska investicijska i tekuća održavanja postojećih građevina.

Plan sadržava škole na koje se odnose ulaganja, vrstu i opseg ulaganja, ukupno planirani iznos potreban za realizaciju svih ulaganja obuhvaćenih projektom od početka do kraja projekta i planirani iznos u 2011. godini i to prema izvorima sredstava: rashodi za nabavu proizvedene dugotrajne imovine i dodatna ulaganja na nefinancijskoj imovini iz stupca 6. prethodne tablice, vlastita proračunska sredstva za kapitalne projekte u školstvu, uzeti zajmovi za kapitalne projekte u školstvu, transferi iz drugih proračuna i sl.

Ministarstvo znanosti, obrazovanja i športa će izdati uvjetne prethodne suglasnosti na planove koji ne sadržavaju isključivo kapitalne projekte.

Realizacija ovih rashoda u dijelu koji se odnosi na pomoći iz Državnog proračuna moguća je tek po izvršenju radova i nabavi usluga, a ne anticipativno.

Zahtjevi za realizaciju rashoda za nabavu proizvedene dugotrajne imovine i dodatna ulaganja na nefinancijskoj imovini se provode isključivo putem obrasca DEC-SŠ- 2011., koji je sastavni dio ove Odluke.

Rashode za materijal, dijelove i usluge tekućeg i investicijskog održavanja škola županije i Grad Zagreb planiraju i troše na osnovi Plana rashoda za materijal, dijelove i usluge tekućeg i investicijskog održavanja za 2011. godinu u kojima se specificiraju škole, namjene i iznosi sredstava.

Rashode za materijal, dijelove i usluge tekućeg i investicijskog održavanja učeničkih domova županije i Grad Zagreb planiraju i troše na osnovi Plana rashoda za materijal, dijelove i usluge tekućeg i investicijskog održavanja za 2011. godinu u kojima se specificiraju učenički domovi, namjene i iznosi sredstava.

Nadležna tijela županija i Grada Zagreba dužna su Plan rashoda za nabavu materijala, dijelova i usluga investicijskog održavanja škola i domova donijeti najkasnije do 31. ožujka 2011. godine i dostaviti ga Ministarstvu znanosti, obrazovanja i športa.

PRIJELAZNE I ZAVRŠNE ODREDBE

VIII.

Sredstva za financiranje decentraliziranih funkcija srednjih škola i učeničkih domova županije i Grad Zagreb ostvaruju iz dodatnog udjela poreza na dohodak po stopi od 2,2%.

Ako županije i Grad Zagreb ne ostvare sredstva za ukupno bilancirana prava za financiranje decentraliziranih funkcija srednjeg školstva iz dodatnog udjela u porezu za dohodak po stopi od 2,2%, razliku do ukupno bilanciranih sredstava ostvaruju iz pozicije pomoći izravnanja za decentralizirane funkcije u Državnom proračunu Republike Hrvatske za 2011. godinu. Kontrolu ostvarivanja tih prihoda vrši Ministarstvo financija.

IX.

Županije i Grad Zagreb dužni su donijeti vlastite odluke o kriterijima, mjerilima i načinu financiranja decentraliziranih funkcija srednjih škola i učeničkih domova za 2011. godinu u okvirima bilanciranih prava-sredstava i po namjenama utvrđenim u točkama V., VI. i VII. ove Odluke.

X.

Županije i Grad Zagreb dužni su Ministarstvu znanosti, obrazovanja i športa izvještaje za razdoblje od 1. siječnja do 30. lipnja 2011. godine dostaviti u roku od 20 dana po isteku izvještajnog razdoblja, a izvještaje za razdoblje od 1. siječnja do 31. prosinca 2011. godine dužni su dostaviti do 31. ožujka 2012. godine na obrascu SŠ-DEC-IZVJEŠĆE, koji je sastavni dio ove Odluke.

XI.

Županije i Grad Zagreb dužni su sredstva iz dodatnog udjela poreza na dohodak i sredstva s pozicije pomoći izravnanja koristiti prema utvrđenoj namjeni iz ove Odluke.

XII.

Županije i Grad Zagreb koji su primijenili model javno-privatnog partnerstva (JPP) mogu zatražiti uvećanje materijalnih i financijskih rashoda za iznos najma uz uvjet da se za isti iznos umanje rashodi za nabavu proizvedene dugotrajne imovine i dodatna ulaganja na nefinancijskoj imovini.

XIII.

Ministarstvo znanosti, obrazovanja i športa na zahtjev nositelja financiranja može predložiti Vladi Republike Hrvatske preraspodjelu ili prenamjenu utvrđenih bilančnih prava županijama i Gradu Zagrebu u sklopu ukupno utvrđenih sredstava za financiranje decentraliziranih funkcija srednjeg školstva ako utvrdi da je zbog realizacije programa javnih potreba u srednjim školama i učeničkim domovima to prijeko potrebno. Svoje zahtjeve nositelji financiranja podnose najkasnije do 30. lipnja 2011. godine.

XIV.

Županije i Grad Zagreb dužni su rashode za materijal, dijelove i usluge tekućeg i investicijskog održavanja i rashode za nabavu proizvedene dugotrajne imovine i dodatna ulaganja na nefinancijskoj imovini realizirati u skladu sa Zakonom o javnoj nabavi.

Županije i Grad Zagreb ne mogu započinjati realizaciju nabave proizvedene dugotrajne imovine i dodatna ulaganja na nefinancijskoj imovini bez izrade investicijskog elaborata u kojem su precizno utvrđeni: opseg radova i usluga, vrijednost radova i usluga, vrijeme realizacije i realni izvori sredstava, kao i prethodne suglasnosti Ministarstva znanosti, obrazovanja i športa za Plan rashoda za nabavu proizvedene dugotrajne imovine i dodatna ulaganja na nefinancijskoj imovini.

XV.

Nadležna tijela županija i Grada Zagreba – nositelji financiranja škola mogu na osnovi vlastite odluke o kriterijima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2011. godini i odluke o kriterijima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova, a uz prethodnu suglasnost Ministarstva znanosti, obrazovanja i športa i Ministarstva financija, udružiti sredstva za nabavu proizvedene dugotrajne imovine i dodatna ulaganja na nefinancijskoj imovini u osnovnom i srednjem školstvu do razine utvrđene u ovoj Odluci i u Odluci o kriterijima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2011. godini.

Zahtjevi za prethodne suglasnosti za udruživanje dostavljaju se Ministarstvu financija i Ministarstvu znanosti, obrazovanja i športa najkasnije do 30. lipnja 2011. godine.

XVI.

U prosječnoj cijeni po učeniku za obračun materijalnih i financijskih rashoda uključeni su i troškovi redovitog programa financiranja učenika s teškoćama u razvoju, a samo povećani troškovi školovanja tih učenika financirat će se iz sredstava Državnog proračuna sukladno posebnim kriterijima koje utvrđuje ministar znanosti, obrazovanja i športa.

XVII.

Ova Odluka stupa na snagu danom objave u »Narodnim novinama«.

Klasa: 602-03/11-01/01
Urbroj: 5030104-11-1
Zagreb, 24. veljače 2011.

Predsjednica
Jadranka Kosor, dipl. iur., v. r.

Nositelj financiranja                                                                                                                                                                                   Dostaviti u MZOŠ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                                                                                                                           Uprava za financije

(županija/grad)                                                                                                                                                                      najkasnije do 10.-og u mjesecu

|  |
| --- |
| DEC – SŠ – 2011. |

Zahtjev za doznaku pomoći izravnanja za rashode za nabavu proizvedene dugotrajne imovine i dodatno ulaganje na nefinancijskoj imovini br.\_\_\_ , za mjesec\_\_ , 2011. godine

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| R.B. | Naziv škole na koju se odnosi ulaganje | Vrsta ulaganja | | | | | Kumulativni iznos prethodnih zahtjeva | Plan 2011.god. | Kumulativni  iznos zahtjeva u odnosu na Plan 2011. god. | Iznos zahtjeva za tekući mjesec | Osnova zahtjeva (račun, privremena situacija i sl.) |
| projektiranje | stručni nadzor | građenje | opremanje | ostalo |
| 1. | 2. | 3. | | | | | 4. | 5. | 6. | 7. | 8. |
| 1. |  |  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| 2. |  |  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| 3. |  |  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| 4. |  |  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| 5. |  |  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| UKUPNO SREDNJE ŠKOLE | | | | | | |  |  |  |  |  |

U \_\_\_\_\_\_\_\_\_\_\_, \_\_\_\_\_\_\_ godine                       MP                                           Župan/Gradonačelnik

                                                                                                                   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| SŠ – DEC – IZVJEŠĆE |

|  |  |
| --- | --- |
| Nositelj financiranja: | -- ODABERITE -- |
| Naziv službe: |  |
| Adresa i sjedište: |  |
| Telefon /telefax: |  |
| E-mail: |  |
| Osoba za kontakt: |  |

IZVJEŠĆE O PRIHODIMA I RASHODIMA DECENTRALIZIRANIH FUNKCIJA OSNOVNOG ŠKOLSTVA ZA RAZDOBLJE – ODABERITE RAZDOBLJE – ODABERITE GODINU – GODINE

|  |  |  |  |  |  |  |  |
| --- | --- | --- | --- | --- | --- | --- | --- |
| REDNI BROJ | OPIS | PLAN PRIHODA I RASHODA ZA OBRAČUNSKO RAZDOBLJE  (iznosi iz NN) | I. PRIHODI OSTVARENI DO KRAJA OBRAČUNSKOG RAZDOBLJA  II. RASHODI PO NAČELU NASTANKA TROŠKA ZA OBRAČUNSKO RAZDOBLJE | INDEKS KOL.4 / KOL.3 | I. PRIHODI OSTVARENI DO KRAJA OBRAČUNSKOG RAZDOBLJA II. RASHODI PLAĆENI U OBRAČUNSKOM RAZDOBLJU | INDEKS  KOL.6 / KOL.3 | Prenesene nepodmirene obveze iz prethodne godine po ekonomskoj klasifikaciji (IZNOS POD D KOL. 3 = IZNOS POD II. KOL. 8) |
| 1 | 2 | 3 | 4 | 5 | 6 | 7 | 8 |
| I | UKUPNI PRIHODI (3 + 4 + 5) | 0 | 0 |  | 0 |  |  |
| 1 | Prihodi iz dodatnog udjela poreza na dohodak (izvorni prihod) |  |  |  |  |  |  |
| 2 | Prihodi iz sredstava pomoći izravnanja |  |  |  |  |  |  |
| 3 | Ukupno (1+2) | 0 | 0 |  | 0 |  |  |
| 4 | Preneseni prihodi iz predhodne godine |  |  |  |  |  |  |
| 5 | Ostali prihodi vezani uz dec. funkcije |  |  |  |  |  |  |
| II | UKUPNI RASHODI (A + B + C) | 0 | 0 |  | 0 |  | 0 |
| A | Ukupno rashodi poslovanja (A1. + A2. + A3.) | 0 | 0 |  | 0 |  | 0 |
| A1.) | Energenti |  |  |  |  |  |  |
| A2.) | Prijevoz zaposlenika srednjeg školstva |  |  |  |  |  |  |
| A3.) | Ostali rashodi |  |  |  |  |  |  |
| B | Smještaj i prehrana učenika u učeničkim domovina |  |  |  |  |  |  |
| C | Ukupni rashodi za materij. dijelove i usluge tekućeg i invest. održavnja i rashodi za nabavu proizvedene dugotrajne imovine i dodatna ulaganja na nefinancijskoj imovini (C1. + C2.) | 0 | 0 |  | 0 |  | 0 |
| C1.) | Rashodi za nabavu proizv. dugotr. imovine i dodatna ulaganja na nefinancijskoj imovini |  |  |  |  |  |  |
| C2.) | Rashodi za materijal, dijelove i usluge tekućeg i investicijskog održavanja |  |  |  |  |  |  |
|  | RAZLIKA (I – II) | 0 | 0 |  | 0 |  |  |
| D | Preneseni rashodi iz predhodne godine |  |  |  |  |  |  |

Napomena: Priložiti bilješke uz financijsko izvješće

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ god.

                                                                                                                 M.P.                                     Pročelnik:

Kontrola ispunjenosti tablice:

– nije odabran nositelj financiranja                                                                                               \_\_\_\_\_\_\_\_\_\_\_\_\_\_\_\_\_\_\_\_\_\_\_\_

– nije odabrano razdoblje

|  |
| --- |
| Kontrolni broj:    3 |

– nije odabrana godina

Odluka, NN 29/2011-622
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)